**RAPORT CURENT**

Conform:

* Legii nr. 24/2017 privind emitenţii de instrumente financiare şi operaţiuni de piaţă
* Regulamentului Comisiei Naţionale a Valorilor Mobiliare nr. 1/2006 privind emitenţii şi operaţiunile cu valori mobiliare, modificat prin introducerea prevederilor Regulamentului ASF nr. 13/2014,
* Regulamentului Comisiei Naţionale a Valorilor Mobiliare nr. 6/2009 privind exercitarea anumitor drepturi ale acţionarilor în cadrul adunărilor generale ale societăţilor comerciale,
* Dispunerii de masuri nr. 26/20.12.2012,
* Legii nr. 111/2016 pentru aprobarea Ordonantei de urgentă a Guvernului nr. 109/2011 privind guvernanta corporativă a întreprinderilor publice,
* Legii nr. 31/1990 republicată, cu toate modificările ulterioare,
* Actului Constitutiv al societăţii.

Data raportului: **16.03.2018**

Denumirea entităţii emitente: **Antibiotice SA**

Sediul social: **Iaşi, str. Valea Lupului nr. 1, cod poştal 707410,** [**http://www.antibiotice.ro**](http://www.antibiotice.ro)

E-mail: [**relatiicuinvestitorii@antibiotice.ro**](mailto:relatiicuinvestitorii@antibiotice.ro)

Numărul de telefon/fax: **0232 209000 / 0372 065 633**

Codul unic de înregistrare la Oficiul Registrului Comerţului: **RO1973096**

Numărul de ordine în Registrul Comerţului: **J22/285/1991**

Capital social subscris şi vărsat: **67.133.804 lei**

Piaţa reglementată pe care se tranzacţionează valorile mobiliare emise: **Bursa de Valori Bucureşti**

Număr de acţiuni: **671.338.040**

Număr de voturi: **671.338.040**

Principalele caracteristici ale

valorilor mobiliare emise de societatea comercială: **acţiuni nominative, valoarea nominală: 0,10 lei**

**Eveniment important de raportat:**

**CONVOCAREA**

**Adunării Generale a Acţionarilor Ordinară** şi **Adunării Generale a Acţionarilor Extraordinară**

Consiliul de Administraţie al societăţii comerciale **“Antibiotice” S.A.,** intrunit in sedinta din **15.03.2018** conform art. 113, A, alin. (1) a) Regulamentul CNVM nr. 1/2006 **convoacă** pentru data de **26.04.2018, Adunarea Generală a Acţionarilor Ordinară** la ora 1000 şi **Adunarea Generală a Acţionarilor Extraordinară** la ora 1200 la sediul societăţii, cu următoarea **ordine de zi**:

1. **Adunarea Generală a Acţionarilor Ordinară**
2. Aprobarea Situaţiilor financiare ale societăţii pentru anul financiar 2017, în baza Raportului administratorilor şi a Raportului auditorului financiar.
3. Aprobarea repartizării profitului net pe anul 2017, fixarea dividendului brut pe acţiune şi stabilirea datei platii ca fiind 14.09.2018.
4. Aprobarea inregistrarii pe venituri a dividendelor nesolicitate si neridicate, aferente anului financiar 2013.
5. Aprobarea gradului de realizare al obiectivelor şi criteriilor de performanţă pentru anul 2017, pentru membrii Consiliului de Administratie.
6. Aprobarea descărcării de gestiune a administratorilor, pentru activitatea desfăşurată în exerciţiul financiar 2017, în baza rapoartelor prezentate.
7. Aprobarea obiectivelor cuprinse in planul de administrare, pentru membrii Consiliului de Administratie pentru anul 2018.
8. Stabilirea remuneratiilor membrilor Consiliului de Administratie conform dispozitiilor Legii nr. 111/2016 pentru aprobarea Ordonantei de urgentă a Guvernului nr. 109/2011 privind guvernanta corporativă a întreprinderilor publice
9. Aprobarea modificării componenţei Consiliului de Administraţie:

a. Incetarea contractului de mandat al unui membru al Consiliului de Administraţie, ca urmare a expirării termenului pentru care acesta a fost încheiat;

b. Alegerea unui nou membru al Consiliului de Administraţie.

În conformitate cu prevederile art. 117, alin. 6 din Legea nr. 31/1990, privind societăţile comerciale, lista cuprinzând informaţii cu privire la numele, localitatea de domiciliu şi calificarea profesională a persoanelor propuse pentru funcţia de administrator se află la dispoziţia acţionarilor putând fi consultată şi completată de aceştia, la sediul societăţii Antibiotice S.A. - Relaţii cu Investitorii. Data limita pana la care se pot face propunerile privind candidatii pentru postul de nou membru al Consiliului de Administraţie este 10.04.2018.

9. Aprobarea datei de înregistrare **31.08.2018**, pentru identificarea acţionarilor asupra cărora se răsfrâng efectele hotărârilor adoptate, în conformitate cu prevederile art. 86, alin. 1 din Legea 24/2017 privind emitenţii de instrumente financiare şi operaţiuni de piaţă, si stabilirea ex-date pentru **30.08.2018.**

**II.** **Adunarea Generală a Acţionarilor Extraordinară**

1. Aprobarea prelungirii cu o perioada de 12 luni a valabilitatii plafonului multiprodus multivaluta in suma de 30 milioane RON contractat de SC ANTIBIOTICE SA de la Banca de Export Import a Romaniei - EximBank SA.

2. Aprobarea mentinerii garantiilor aferente plafonului multiprodus multivaluta in suma de 30 milioane RON pe intreaga perioada de valabilitate rezultata in urma prelungirii conform punctului 1 de pe Ordinea de Zi.

3. Emiterea unei hotarari-angajament a SC Antibiotice SA de a nu se diviza, de a nu fuziona si de a nu decide dizolvarea anticipata pe toata perioada de valabilitate a plafonului multiprodus multivaluta, fara acordul prealabil al Bancii de Export Import a Romaniei - EximBank SA.

4. Imputernicirea domnului Director General Ioan NANI si a doamnei Director Economic Paula COMAN pentru a semna in numele societatii toate actele/documentele aferente prelungirii, conform punctelor 1 si 2 de pe Ordinea de Zi, precum si a actelor/documentelor aferente obligatiilor asumate de societate conform punctului 3 de pe Ordinea de Zi.

5. Aprobarea contractarii unei facilitatii de credit de investitii pe termen lung ( 10 ani) in suma de 15.406.300 EUR de la UniCredit Bank.

6. Aprobarea garantarii facilitatii de credit de investitii in suma de 15.406.300 EUR ce va fi contractata de la UniCredit Bank cu:

- Ipoteca imobiliara, ipoteca legala a finantatorului si interdictiile de înstrăinare, grevare, inchiriere, dezmembrare, alipire, demolare, restructurare, amenajare si construire asupra imobilelor proprietatea Antibiotice S.A. precum si ipoteca mobiliara asupra chiriilor si arenzilor imobilelor;

- Ipoteca mobiliara asupra creantelor proprietatea Antibiotice S.A.;

- Ipoteca mobiliara asupra bunurilor mobile proprietatea Antibiotice SA;

- Ipoteca mobiliara asupra conturilor deschise de Antibiotice SA la UniCredit Bank SA;

7. Imputernicirea domnului Director General Ioan NANI si a doamnei Paula Luminita COMAN  in calitate de Director Economic, pentru a  semna in numele societatii toate actele/documentele/contractele de credit si accesoriile acestora, necesare si aferente contractarii si implementarii facilitatii de credit de investitii, conform punctelor 1 si 2.

8. Stabilirea sediului Reprezentantei Antibiotice din Republica Moldova, la urmatoarea adresa : mun. Chişinău, str. Grenoble, 259/2, 259/3, Republica Moldova.

9**.** Aprobarea datei de înregistrare **31.08.2018**, pentru identificarea acţionarilor asupra cărora se răsfrâng efectele hotărârilor adoptate, în conformitate cu prevederile art. 86, alin. 1 din Legea 24/2017 privind emitenţii de instrumente financiare şi operaţiuni de piaţă, si stabilirea ex-date pentru **30.08.2018.**

Acţionarii inregistrati la data de referinta isi pot exercita dreptul de a participa si de a vota in Adunările Generale, direct, prin corespondenta sau prin reprezentant cu imputernicire speciala sau generala, conform art. 92 din Legea 24/2017 privind emitenţii de instrumente financiare şi operaţiuni de piaţă. Accesul acţionarilor se face pe baza Buletinului de Identitate/Cărţii de Identitate, a Procurii speciale si generale, a Procurii speciale autentificate sau a Mandatului, în cazul reprezentanţilor legali.

Formularul de vot prin corespondenţă în original, împreună cu copia buletin/carte de identitate în cazul acţionarilor persoane fizice, respectiv certificat constatator, sau orice alt document care atestă calitatea de reprezentant legal în cazul acţionarilor persoane juridice sau extras de cont, vor fi transmise societăţii pana la **24.04.2018, ora 1000**.

Începând cu data de **16.03.2018**, formularele de imputerniciri speciale sau generale, formularul de vot prin corespondenţă, in limba romană si în limba engleză, proiectul de hotărâri, precum şi materialele şi documentele care vor face obiectul deliberărilor se pot obţine de la sediul societăţii (Relatii cu Investitorii – telefon 0232.209.570 / 0372.065.583, fax: 0372.065.633, e-mail: [relatiicuinvestitorii@antibiotice.ro](mailto:relatiicuinvestitorii@antibiotice.ro)) şi de pe site-ul societaţii noastre (**www.antibiotice.ro/Investitori / Informatii Actionari / AGA 26/27.04.2018)**.

Până la data de **24.04.2018, ora 1000,**imputernicirile speciale sau generale de reprezentare in limba romana sau in limba engleza, vor fi depuse în original,însoţite de o copie a actului de identitate sau a certificatului constatator de înregistrare al acţionarului reprezentat, la sediul societăţii sau transmise prin e-mail cu semnatură electronică extinsă. In cazul in care un actionar mandateaza o institutie de credit care presteaza servicii de custodie, pentru participarea si votarea in cadrul adunarilor generale, este necesara doar procura speciala originala, care trebuie sa fie insotita de o declaratie pe proprie raspundere, in original, data de institutia de credit [conform Dispunerii de masuri nr. 26/20.12.2012, Art. 2 (1) i), ii) si iii)].

Unul sau mai mulţi acţionari reprezentând, individual sau împreună, cel puţin 5% din capitalul social au dreptul de a introduce noi puncte pe ordinea de zi a adunării generale şi de a prezenta proiecte de hotărâre pentru punctele de pe ordinea de zi, până la data de **03.04.2018, orele 1600**.

Acţionarii societăţii pot pune întrebari privind punctele de pe ordinea de zi a Adunării Generale de la data de **19.03.2018 şi până la data de 26.04.2018, ora 1000** pe adresa[**relatiicuinvestitorii@antibiotice.ro**](mailto:relatiicuinvestitorii@antibiotice.ro)**.**

În toate cazurile de mai sus, cu exceptia imputernicirii speciale sau generale data de un actionar unei institutii de credit care presteaza servicii de custodie, acţionarii persoane juridice, dovedesc calitatea de reprezentant legal cu un certificat constatator eliberat de registrul comerţului, prezentat în original sau copie conformă cu originalul, sau orice alt document, în original sau în copie conformă cu originalul, emis de către o autoritate competentă din statul în care acţionarul este înmatriculat legal, care atestă calitatea de reprezentant legal. Documentele care atestă calitatea de reprezentant legal al acţionarului persoană juridică vor fi emise cu cel mult 30 zile înainte de data publicării convocatorului adunării generale a acţionarilor. Aceste documentele care atestă calitatea de reprezentant legal întocmite intr-o limba străină, alta decât limba engleză, vor fi însoţite de o traducere, realizată de un traducător autorizat, în limba română sau în limba engleză, fara sa fie legalizate sau apostilate [conform Dispunerii de masuri nr. 26/20.12.2012, Art. 4 (1), (2) si (3)].

In conformitate cu Dispunerea de masuri nr. 26/20.12.2012, Art. 5 si Dispunerea de masuri nr. 3/2012, Art. 1, in cazul actionarilor care adreseaza intrebari sau care fac propuneri pentru completarea ordinii de zi, acestia pot atesta identitatea si cu extrasul de cont din care sa rezulte calitatea de actionar precum si numarul de actiuni detinute, emis de depozitarul central sau, dupa caz, de catre participantii indirecti care furnizeaza servicii de custodie [conform art. 168 alin. (1) lit. b) din Legea nr. 297/2004 modificata si completata de prevederile L10/2015].

Informaţii mai detaliate cu privire la drepturile acţionarilor vor putea fi consultate pe site-ul societăţii (www.antibiotice.ro).

În cazul neîndeplinirii cvorumului statutar pentru validitatea deliberărilor la prima convocare, adunarea generală se reprogramează pentru data de **27.04.2018, ora 1000 ,** respectiv **ora 1200**  în şedinţă Ordinară si Extraordinara, la aceeaşi adresă şi cu aceeaşi ordine de zi.

La această Adunare Generală a Acţionarilor sunt îndreptăţiţi să participe şi să voteze toţi acţionarii înregistraţi în Registrul acţionarilor la sfârşitul zilei de **17.04.2018**, stabilită ca **dată de referinţă**.

Presedintele Consiliului de Administratie,

***Jr. Ionut Sebastian IAVOR***